કરન્ડ એકાઉન્ટ ડેફિસિટને સંતુલિત કરવા માટે કેન્દ્ર સરકારે સોના પરની આયાત ડયુટી ચાર ટકાથી વધારીને દસ ટકા કરી દીધી હતી. આ સિવાય સરકારે સોનાની આયાત માટે ૮૦-૨૦ નિયમો પણ બનાવ્યા હતા, પરંતુ નવી સરકારે આ નિયમ પણ ફગાવી દીધો છે. એટલે કે, હવે નિકાસકારોએ સોનાની આયાત કરીને ચોક્કસ જથ્થાની ફરી નિકાસ કરવાની જરૃર નથી. વર્ષ ૨૦૧૩માં કેન્દ્ર સરકારે સોનાના સિક્કાની આયાત પર પણ પ્રતિબંધ મૂકી દીધો હતો. આ નીતિનિયમો કારગર નીવડયા હતા પણ તેના કારણે દેશમાં ગેરકાયદે રીતે સોનાની આયાત પણ વધી ગઈ હતી.